text: Video: Her indtager Regentparret deres sommerresidens i Sønderjylland 
  15 juli 2016 kl. 13.14
  Hendes Majestæt Dronning Margrethe og HKH Prins Henrik indledte fredag deres sommerresidens på Gråsten Slot. 
  Regentparret ankom med kongeskibet Dannebrog til Slotskajen i Sønderborg til den officielle modtagelse fredag formiddag.
  Fra Sønderborg kørte regentparret straks til Gråsten, hvor de traditionen tro flytter ind på Gråsten Slot. Først var der dog modtagelse på Torvet, hvor borgmester Erik Lauritzen holdt en kort velkomsttale.
  Dronningen modtog både blomster og hurraråb fra de mange fremmødte, der viftede livligt med flagene.
  Regentparret tilbringer de næste tre uger på Gråsten Slot.
  Øverst kan du se, hvordan det så ud, da de ankom til Sønderborg og til Gråsten Slot.
  